433 ATT DWAR IL-KWARANTINA TAL-PJANTI Biex ma jitħallewx jidħlu f’Malta organiżmi li jagħmlu l-ħsara lill-pjanti, biex dawn jiġu kkontrollati u mrażżnin il-firxa tagħhom u biex tipprovdi għal materji oħra li jkunu inċidentali u anċillari għaliha. L-ATT, kif emendat bl-; bl-7; u bl-. L-ATT, kif emendat bl-; bl-7; u bl-L-ATT, kif emendat bl-; bl-7; u bl-. L-ATT X VIII tal-2001, kif emendat bl-Att III tal-2004; bl-Avviż Legali 426 tal-200 Att V tal-2011 L-ATT, kif emendat bl-; bl-7; u bl-. L-ATT, kif emendat bl-; bl-7; u bl-L-ATT, kif emendat bl-; bl-7; u bl-. L-ATT X VIII tal-2001, kif emendat bl-Att III tal-2004; bl-Avviż Legali 426 tal-200 Att V tal-2011 Taqsima I Preliminari 1. Titolu fil-qosor. It-titolu fil-qosor ta’ dan l-Att hu l-Att dwar il-Kwarantina tal-Pjanti. 2. Tifsir. Emendat: III.2004.54; V.2011.38. (1) F’dan l-Att, sakemm ir-rabta tal-kliem ma’ teħtiegx xort’oħra- "ċertifikat fitosanitarju " tfisser ċertifikat li għandu x’jaqsam mal-kondizzjoni tas-saħħa tal-pjanta u l-oriġini ta’ konsenja ta’ pjanti u, jew materjal veġetali imħejji u maħruġ skont il-Konvenzjoni; "Dipartiment " tfisser id-Dipartiment responsabbli għas-saħħa tal-pjanti; " Direttur " tfisser id-Direttur tad-Dipartiment u, sal-limitu tal-funzjonijiet mogħtija, tinkludi kull uffiċjal pubbliku awtorizzat mid-Direttur għalhekk bil-miktub għal xi wieħed mill-għanijiet ta’ dan l-Att; "ħamrija " tfisser kull materjal kapaċi li jsostni ħajja veġetali bħal trab, ilma, terriċċju jew tafal imma mhux materjal sterili jew li ma jkunx kapaċi jġorr jew isostni organiżmi li jagħmlu l-ħsara; " importatur " tinkludi kull persuna li, kemm bħala sid, bħala dak li jikkonsenja, bħala dak li jilqa’ għandu, bħala aġent, bħala sensal jew xort’oħra, jkollha fil-pussess tagħha jew b’xi mod tkun intitolata li tieħu ħsieb xi materjal tal-pjanti, organiżmu li jagħmel l-ħsara, organiżmu li jagħmlu l-ġid, ħamrija jew ippakkjar importat jew li jkun hemm il-ħsieb li jiġi importat f’Malta minn xi pajjiż ieħor; " Konvenzjoni " tfisser il-Konvenzjoni Internazzjonali tal-Ħarsien tal-Pjanti iffirmata f’Rumanhar is-6 ta’ Diċembru 1951, kif emendata jew flimkien ma’ xi konvenzjoni oħra skont kif ikun preskritt mill-Ministru minn żmien għal żmien; " Malta " għandha l-istess tifsir kif mogħti lilha bl-artikolu 124 tal-Kostituzzjoni ta’ Malta; "materjal għat-tnissil " tfisser kull pjanta ħajja jew parti ta’ pjanta ħajja, użat jew maħsub għat-tnissil, li jinkludi żrieragħ, ġdur, xitel, basal, riżomi jew kulturi ta’ xi biċċiet ta’ pjanti; "materjal tal-ippakkjar " tfisser kull materjal li jintuża biex jiġi ppakkjat, kontenut jew jinżamm materjal veġetali, organiżmi li jagħmlu l-ġid, ħamrija jew organiżmi li jagħmlu l-ħsara; "materjal veġetali " tinkludi kull pjanta, parti ta’ pjanta, materjal għat-tnissil jew prodott veġetali li tista’ ssirlu ħsara jew li jkun iġorrfih jew miegħu, xi organiżmi li jagħmlu l-ħsara; " Ministru " tfisser il-Ministru responsabbli għall-Agrikoltura u, sal-limitu tal-funzjonijiet mogħtija, tinkludi kull uffiċjal pubbliku awtorizzat mill-Ministru għalhekk bil-miktub għal xi wieħed mill-għanijiet ta’ dan l-Att; "mezz u mod ta’ ġarr" tfisser kull ħagawżata biex iġġorr materjal minn post għal ieħor u tinkludi ajruplani, hovercraft, ferroviji, vetturi, karettuni, containers tfisser kullħagawżata biex iġġorr materjal minn post għal ieħor u tinkludi ajruplani, hovercraft, bhejjem u kull ħaġa oħra li tista’ ġġorr materjal veġetali, organiżmi li jagħmlu l-ħsara, organiżmi li jagħmlu l-ġid jew ħamrija; " organiżmi li jagħmlu l-ġid " tfissser kull organiżmu, li jinkludi mofof, batteri, virus jew organiżmi li jixbħu lil virus, organiżmi mingħajr xewka tad-dahar jew xi annimal ieħor li jkun dikjarat bil-miktub mill-Ministru, wara konsultazzjoni mall-Ministru responsabbli għall-ħarsien tal-ambjent, li jkun ta’ ġid għall-flora Maltija jew għall-produzzjoni agrikola; " organiżmi li jagħmlu l-ħsara " tfisser kull għamla ta’ pjanta jew annimal jew xi aġent li jikkawża mard, minn barra organiżmi li jagħmlu l-ġid, li jkunu kapaċi li, b’mod dirett jew indirett, jistgħu jikkawżaw il-ħsara lil xi materjal veġetali jew organiżmu li jagħmel il-ġid u tinkludi organiżmi ta’ ħsara li jkunu ġew modifikati ġenetikament u ħaxix ħażin; " pjanti " tfisser pjanti ħajjin u partijiet ta’ pjanti ħajjin, inkluż iż-żerriegħa, frott u ħxejjex (ħlief dawk iffriżati), partijiet ta’ pjanti li jkunu taħt l-art, fjurimqaċċtin, zkuk, siġar bil-weraq u kulturi fit-ta’ biċċiet tal-pjanti; "post tad-dħul indikat " tfisser port, ajruport, uffiċċju postali jew xi post ieħor indikat mill-Ministru bħala post li fih huwa permess li ssir l-importazzjoni ta’ materjal veġetali, u tinkludi port ħieles kif imfisser fl-Att dwar il-Portijiet Ħielsa ta’ Malta; [żaħ "post ta’ kwarantina'’ tfisser post uffiċċjali stabbilit mill-Ministru bħala post fejn materjal veġetali jkun maħżun għal spezzjonar fitosanitarju, osservazzjoni, analizi jew riċerka; Kap. 334. Kap. 334. " prodott veġetali " tfisser xi materjal mhux maħdum li jkun imnissel minn pjanti u dawk il-materjali oħra maħduma li, permezz tan-natura tagħhom jew bħala riżultat tal-ipproċessar, ikunu jistgħu joħolqu r-riskju li jinfirxu organiżmi li jagħmlu l-ħsara; " Servizz tal-Ħarsien tal-Pjanti " tfisser l-uffiċċju li għandu s-setgħa sabiex jagħmel l-ispezzjonijiet u l-analiżi dwar il-ħarsien tas-saħħa tal-pjanti u biex jimplimenta d-disposizzjonijiet ta’ dan l-Att; "skema ta’ ċertifikazzjoni " tfisser metodu ta’ tkabbir, ħarsien u testijiet ta’ pjanti biex jiġi żgurat li huma ħielsa minn organiżmi li jagħmlu l-ħsara partikolari u mard partikolari; "spettur " tfisser kull spettur maħtur skont l-artikolu 26 u kull uffiċjal ieħor tas-Servizz tal-Ħarsien tal-Pjanti jew xi persuna oħra maħtura għalhekk mid-Direttur bil-miktub minn żmien għal żmien; "tħawwil " tfisser kull xogħol li bih pjanti jiġu mqegħda b’tali mod li jiżgura t-tkabbir, ir-riproduzzjoni jew propagazzjoni tagħhom; " trattament " tfisser kull proċess adattat, li jinkludi l-użu ta’ kimiċi, sħana jew pressjoni baxxa, u li bih jiġi żgurat t-tneħħija, l-isterilizzazzjoni jew il-qtil ta’ xi organiżmu li jagħmel il-ħsara; " uffiċċjal awtorizzat " tfisser uffiċċjal tal-Korp tal-Pulizija, tad-Dwana, tas-Servizzi Postali jew tas-Servizz tal-Ħarsien tal-Pjanti jew xi persuna oħra li jkollha l-awtorizzazzjoni bil-miktub mid-Direttur biex tinforza jew twettaq xi disposizzjoni ta’ dan l-Att. (2) Għall-għanijiet ta’ dan l-Att il-frażijiet "importazzjoni "u"" esportazzjoni" ma jinkludux id-dħul ta’ xi ħaġa ġewwa Malta jew il-ħruġ ta’ xi ħaġa minn Malta, minn jew lejn rispettivament, stat membru tal-Unjoni Ewropea, jew skont dawk il-limiti li jistgħu jkunu ordnati minn jew lejn dak l-istat li l-Ministru jista’ jordna, li jkunstat li jagħmel parti miż-Żona Ekonomika Ewropea jew stat li jkollu arranġamenti simili mal-Unjoni Ewropea. Taqsima II Amministrazzjoni 3. (1) Id-Direttur għandu jkun responsabbli għas-Servizz tal-Ħarsien tal-Pjanti u għandu jamministra u jenforza id-disposizzjonijiet ta’ dan l-Att. (2) Is-Servizz tal-Ħarsien tal-Pjanti għandu- (a) jispezzjonaxtieli li jkunu qegħdin jikbru, u ċuhikkoltivati u pjanti u materjal veġetali maħżuna jew li jkunu qed jinġarru lokalment, sabiex jirrapporta l-eżistenza, bidu u tifrix ta’ organiżmi li jagħmlu l-ħsara u sabiex jiġu kontrollati organiżmi li jagħmlu ħsara; (b) dwar konsenji ta’ materjal veġetali li jkunu qegħdin f’pajjiżna bħala riżultat ta’ moviment internazzjonali- (i) jispezzjona dawk il-konsenji u, fejn ikun meħtieġ, jispezzjonakonsenja ta’ kull forma ta’ materjal ieħor li jkunu f’pajjiżna bħala riżultat ta’ moviment internazzjonali taħt kondizzjonijiet li dan l-istess materjal jista’ jservi bħala mezz inċidentali ta’ ġarr ta’ organiżmi li jagħmlu l-ħsara; (ii) jispezzjonau jgħasses faċilitajiet ta’ kull forma ta’ ħażna u trasport, b’mod partikolari biex ma jħallux it-tifrix ta’ dawk l-organiżmi li jagħmlu l-ħsara, fit-territorju nazzjonali; (iii) jiddiżinfesta u jiddiżinfetta konsenji ta’ pjanti u materjal veġetali, kif ukoll il-kontenituri tagħhom, l-ippakkjar, l-imħażen jew faċilitajiet ta’ trasport; (ċ) jistabbilixxi l-perċentaġġ ta’ spezzjonijiet li għandhom isiru; (d) joħroġ ċertifikati fitosanitarji jew passaporti tal-pjanti; (e) jawtorizza postijiet fejn jixxettlu l-pjanti biex joħorġu passaporti tal-pjanti skont regolamenti preskritti taħt dan l-Att; (f) jaġġorna u jqassam minn żmien għal żmien listi ta’ materjal veġetali, organiżmi li jagħmlu l-ħsara u dawk li jagħmlu l-ġid, li l-importazzjoni tagħhom f’Malta hija pprojbita jew ristretta; (g) iqassa m tagħrif f’Malta dwar organiżmi li jagħmlu l-ħsara u prodotti veġetali u l-metodi kif jiġu kkontrollati u ma jitħallewx jinfirxu; (h) jippromwovi il-manneġġjar u l-kontroll integrat ta’ organiżmi li jagħmlu l-ħsara f’Malta; (i) imexxir-riċerka u surveys fil-qasam tal-ħarsien tal-pjanti; (j) jamministra u jenforza id-disposizzjonijiet ta’ dan l-Att; u (k) jieħu ħsieb dawk l-affarijiet lid-Direttur jista’ jippreskrivi. 4. Bord dwar il-Ħarsien tal-Pjanti. Emendat: V.2011.39. (1) Il-Bord dwar il-Ħarsien tal-Pjanti għandu jkun magħmul minn - (a) Cha irman li jiġi maħtur mill-Ministru; (b) erba’ membri, li jiġu maħtura mill-Ministru, u li tal-anqas wieħed minnhom għandu jkun rappreżentant tal-bdiewa; (ċ) id-Direttur jew ir-rappreżentant tiegħu; u (d) rappreżentant mill-Università ta’ Malta, u rappreżentant minn kull wieħed mid-Dipartiment tas-Saħħa Pubblika, id-Dipartiment tal-Ambjent, l-Awtorità Maltija dwar l-Istandards, l-Awtorità għas-Saħħa u s-Sigurtà fuq il-Post tax-Xogħol, id-Dipartiment tal-Agrikoltura u l-Awtorità ta’ Malta dwar ir-Riżorsi. (2) Il-Ministru għandu jaħtar uffiċjal mid-Dipartiment biex jaġixxi bħala Segretarju tal-Bord. (3) Il-Bord għandu jirrevedi b’mod regolari l-istat tal-kwarantina tal-pjanti f’Malta, dwar il-formulazzjoni ta’ politika f’dan ir-rigward u jagħti parir lill-Ministru fuqxi ħwejjeġ li jikkonċernaw dan l-Att b’mod speċjali dwar- (a) il-ħruġ ta’ regolamenti taħt dan l-Att u ħ wejjeġ li jitqajmu mit-twettiq ta’ dawn ir-regolamenti; (b) l-avviż ta’ xi organiżmu li jagħmel ħsara skont l-artikolu 20; (ċ) l-implikazzjonijiet fitosanitarji li joħorgu mill-importazzjoni ta’ xi materjal veġetali, prodott veġetali, organiżmi li jagħmlu l-ħsara, organiżmi li jagħmlu l-ġid jew ħamrija; (d) l-immaniġġjar, it-tħaddim, u l-ħtiġiet tas-Servizz tal-Ħarsien tal-Pjanti; u (e) id-dijanjosi, skoperta jew identifikazzjoni ta’ organiżmi u mard partikolari. 5. Skemi għaċ-Ċertifikazzjoni tal-Pjanti. Id-Direttur jista’ jistabbilixxi Skemi għaċ-Ċertifikazzjoni tal-Pjanti li għandhom jaddottaw standards internazzjonali u li għandhom jiġu amminnistrati u aġġornati mis-Servizz għall-Protezzjoni tal-Pjanti fuq il-parir tal-Bord. Taqsima III Importazzjoni 6. Projbizzjoni ta’ importazzjoni. L-ebda persuna ma tista’ timporta f’Malta materjal veġetali, organiżmu li jagħmel il-ħsara, organiżmu li jagħmel il-ġid, ħamrija jew materjal tal-ippakkjar ħlief kif preskritt skont dan l-Att. 7. Permessi u ċertifikati. (1) Bla ħsara għad-disposizzjonijiet tas-subartikolu (2), kull materjal veġetali, organiżmu li jagħmel il-ħsara, organiżmu li jagħmel il-ġid, ħamrija jew materjal tal-ippakkjar jista’ jiġi importat biss f’Malta permezz ta’ post ta’ dħul awtorizzat umalli jiġi importat għandu jiġi ddikkjarat u sottomess flimkien mal-permessi u ċertifikati preskritti sabiex jiġi eżaminat mill-ispettur. (2) Il-Ministru jista’, wara konsultazzjoni mal-Bord, permezz ta’ regolamenti jew avviżi imxandra fil-Gazzetta, jeżenta xi klassi jew tip ta’ materjal veġetali milli jiġi dikkjarat malli jiġi importat. (3) Id-Direttur jista’ wara konsultazzjoni mal-Bord, permezz ta’ avviż maħruġ fil-Gazzetta jistabbilixxi id-dettalji tal-kondizzjonijiet li taħthom u, jew, trattamentili kull materjal veġetali, li joriġina minn dawk il-pajjiżi, u, jew, żoni, kif jista’ jiġi speċifikat fl-avviż, għandu jkun soġġett qabel ma jiġi importat. 8. Spezzjon. Il-persuna inkarigata minn ximezz ta’ ġarr jew ħażna ta’ xi oġġett li jkun irid jiġi ddikjarat skont l-artikolu 7(1) għandha tqiegħed dan il-mezz u l-kontenut tiegħu biex jiġi spezzjonat u jingħata trattament mill-uffiċċjal awtorizzat skont dan l-Att fl-ewwel żmien li jkun raġonevolment possibbli wara li dan il-materjal jasal f’Malta jew f’xi żmien ieħor raġonevolment possibbli skont id-direzzjoni tal-ispettur, li għandu jistabbilixxi l-post tal-ispezzjon. 9. Avviż lill-ispettur. Kull persuna f’Malta li tirċievi xi materjal veġetali, organiżmu li jagħmel il-ħsara, organiżmu li jagħmel il-ġid jew xi ħamrija minn barra minn Malta kemm jekk dik il-persuna tkun tat il-permess li jintbagħtilha jew le, għandha, minnufih malli tirċevi hta vża lilxi spetturu twettaq dak li jgħidilha l-ispettur fir-rigward ta’ qerda, disponiment jew trattament ta’ dan il-materjal dejjem għas-sodisfazzjon tal-ispettur. 10. Kull ħaġa importata f’Malta, jew li tkun qiegħdha transitu f’Malta jew mġarra minn xi parti għal oħra ta’ Malta, bi ksur ta’ dan l-Att, tista’, flimkien mal-kontenitur li jintuża biex jittrasportaha jew xi ħaġa oħra li jkun hemm suspett raġonevoli li tista’ tospita xi organiżmu li jagħmel il-ħsara, tiġi maqbuda minn spetturi jew persuni awtorizzati u tista’ tiġi meqruda, isir disponiment minnha, ttrattata jew isir mod ieħor minnha skont kif jidhirlu xieraq l-ispettur jew il-persuna awtorizzata u dan skont id-disposizzjonijiet ta’ dan l-Att. 11. (1) Id-Direttur jista’ permezz ta’ avviż ippubblikat fil-Gazzetta, jeħtieġ illi xi klassi ta’ materjal veġetali, organiżmu li jagħmel il-ħsara, organiżmu li jagħmel il-ġid, ħamrija jew materjal tal-ippakkjar ma jkunx jista’ jiġi importat f’Malta minn dawk il-pajjiżi jew żoni, kif jista’ jiġi speċifikat fl-avviż, ħlief b’permess tal-importazzjoni u bi qbil strett mal-kondizzjonijiet tal-permess. (2) Id-Direttur jista’ - (a) joħroġ, jirrifjuta li joħroġ jew iħassar xi permess tal-importazzjoni jew; (b) jippreskrivi f’xi permess għall-importazzjoni dawk it-termini u kondizzjonijiet lid-Direttur jidhirlu xierqa u f’kull żmien, kemm qabel kif ukoll wara l-importazzjoni, jibdel jew iżid mat-termini jew il-kondizzjonijiet. 12. Id-Direttur jista’, permezz ta’ avviż ippubblikat fil-Gazzetta, jitlob illi xi klassi ta’ materjal veġetali, kif jiġi speċifikat fl-avviż, ma jkunx jista’ jiġi importat ħlief permezz ta’ ċertifikat fitosanitarju maħruġ jew passaport tal-pjanti rikonoxxut mill-organizzazzjoni responsabbli mill-ħarsien tal-pjanti tal-pajjiż esportatur skont il-Konvenzjoni u li jkun konformi f’kollox jew mal-mudell taċ-ċertifikat fitosanitarju għall-esportazzjoni jew għar-ri-esportazzjoni, skont il-każ, kif jidher fl-Annex tal-Konvenzjoni. 13. Projbizzjoni jew restrizzjoni. (1) Minkejja kull ħaġa li hemm f’dan l-Att, id-Direttur jista’, wara li jikkonsulta mal-Bord, b’avviż fil-Gazzetta, jipprojbixxi jew jirrestringi d-dħul, il-bejgħ, il-koltivazzjoni, il-propagazzjoni jew iċ-ċaqliq ta’ xi materjal veġetali, organiżmu li jagħmel il-ħsara, organiżmu li jagħmel il-ġid, ħamrija, materjal tal-ippakkjar jew xi ħaġa oħra li tkun kapaċi tospita jew ixxerred xi organiżmu li jagħmel il-ħsara. (2) Kull avviż mogħti skont is-subartikolu (1) għandu jiskadi sitt xhur wara li jkun jiġi pubblikat fil-Gazzetta, sakemm ma jiġix imġedded. 14. Għemil ta’ regoli. Il-Ministru jista’, bil-parir tal-Bord, jagħmel regolamenti li jistabbilixxu regolamenti għar-reklamar ta’ materjal għat-tnissil u materjal għat-tħawwil, u jista’ b’dawn ir-regolamenti jistabbilixxi l-kondizzjonijiet biex jingħataw permessi għall-importazzjoni u trasport ta’ xi materjal veġetali, organiżmu li jagħmel il-ħsara jew organiżmi oħrajn għal skop ta’ tiftix xjentifiku jew mod ieħor, soġġett għat-termini u l-kondizzjonijiet li jistgħu jiġu stabbiliti jew issir referenza għalihom fir-regolamenti biex jiġu mħarsa s-saħħa pubblika, l-agrikolutura u, jew, l-ambjent. 15. Assistenza. Kap. 37. Kap. 254. (1) L-uffiċċjali kollha tal-Posta u tad-Dwana, għandhom jassistu lid-Dipartiment biex ma titħalliex l-importazzjoni f’Malta ta’ xi oġġetti li jmorru kontra dan l-Att u biex jagħmlu hekk jistgħu jeżerċitaw il-poteri kollha mogħtija lilhom skont l-Ordinanza tad-[żaħ Dwana u l-Att dwar l-Uffiċċju tal-Posta jew xi liġi li tissostitwihom. (2) Kull uffiċċjal tad-Dwana jew tal-Posta li jsir jaf li ġew importati xi materjal veġetali, organiżmu li jagħmel il-ħsara, organiżmu li jagħmel il-ġid, ħamrija, materjal tal-ippakkjar jew xi ħaġa oħra li huma regolati b’dan l-Att, ħlief ta’ ħwejjeġ li ma jkunx hemm bżonn li jiġu ddikjarati skont l-artikolu 7(2) għandu javża minnufih lil xi spettur jew xi uffiċċjal ieħor awtorizzat tas-Servizz għall-Ħarsien tal-Pjanti. 16. (1) Bla ħsara għad-disposizzjonijiet tas-subartikolu (2), l-ebda materjal veġetali, organiżmu li jagħmel il-ħsara, ħamrija u materjal tal-ippakkjar li jkun qiegħed jiġi eżaminat jew li jkun jista’ jiġi eżaminat minn spettur ma jkun jista’ jiġi mċaqlaq jew minġġat bl-ebda mod u lanqas ma jista’ jinfetaħ xi kontenitur ħlief taħt id-direzzjoni ta’ xi spettur. (2) Uffiċċjal tad-Dwana jew tal-Posta jista’ jċaqlaq jew imissoġġett li għalihhemm referenza fis-subartikolu (1) sakemm ikun jeħtieġ sabiex dak l-uffiċċjal ikun jista’ jaqdid miru b’mod xieraq, sakemm l-infurzar u l-ksib ta’ skopijiet ta’ dan l-Att ma jiġux ippreġudikati. 17. Id-Direttur jista’ jeħtieġ li kull persuna li tkun involuta fil-propagazzjoni, fil-ħażna, fl-importazzjoni, fl-esportazzjoni jew fil-produzzjoni jew xi negozju ieħor konness ma’ materjal veġetali, li tirreġistra mas-Servizz tal-Ħarsien tal-Pjanti u tħares il-ħtiġiet li minn żmien għal żmien id-Direttur jista’ raġonevolment jeħtieġ. 18. Eżami u teħid ta’ kampjuni. Kull persuna li tkun importat xi materjal veġetali, organiżmu li jagħmel il-ħsara, organiżmu li jagħmel il-ġid, ħamrija, jew materjal tal-ippakkjar għandha, meta tiġi mitluba mill-ispettur, tħal li l-materjal importat jiġi eżaminat u li jittieħdu xi kampjuni minn xispettur f’xi ħin raġonevoli sabiex l-ispettur ikun jista’ jistabbilixxi jekk dawn ikunux konformi ma’ dan l-Att jew xi permess li jkun maħruġ taħt u, jew jekk ikunx hemm bżonn li jittieħdu xi passi oħra. Taqsima IV Kontroll tal-Esportazzjoni 19. Eżami qabel esportazzjoni. (1) Kull persuna li tkun biħsiebha tesporta kunsinna ta’ pjanti jew materjal veġetali lejn pajjiż ieħor għandha tissottometti l-kunsinna lis-Servizz tal-Ħarsien tal-Pjanti għall-eżami qabel l-estportazzjoni. (2) Kull kunsinna sottomessa għandha tiġi eżaminata minn spettur fi żmien erba tax-il jum mid-data tal-esportazzjoni skont il-ħtiġiet tal-pajjiż tad-destinazzjoni u jekk l-ispettur ikun sodisfat tilli r-rekwiżiti biex jinħareġ iċ-ċertifikat fitosanitarju jew passaport tal-pjanti jkunu ġew imħarsa, l-ispettur għandu joħroġ iċ-ċertifikat fitosanitarju jew passaport tal-pjanti skont dan il-Att. Taqsima V Trażżinu Eradikazzjoni ta’ Organiżmi li Jagħmlu l-Ħsara lill-Pjanti 20. (1) Id-Direttur jista’, permezz ta’ avviż pubblikat fil-Gazzetta, jiddikjara li xi organiżmu li jagħmel il-ħsara li jrid jiġi notifikat jekk dan joħloq jew x’aktarx joħloq xi theddida għall-produzzjoni ta’ jew negozju fil-materjal veġetali jew lill-ambjent naturali u li jew ma jkunx hemm tagħrif dwar l-eżistenza tiegħu f’Malta jew jkun jeżisti f’Malta iżda jkun suġġetta għal miżuri biex jinqered jew jiġi mrażżan. (2) Min jokkupa jew ikun is-sid ta’ xiart jew fond li fuq u jinsab xi organiżmu li jagħmel il-ħsara li jkun identifikat bħala, jew ikun hemm is-suspett li jkun, organiżmu li jagħmel il-ħsara li għandu jiġi notifikat għandu minnufuh ja vżalil xi uffiċċjal tas-Servizz tal-Ħarsien tal-Pjanti. 21. Dikjarazzjoni dwara rei infestati. Id-Direttur jista’ b’avviż ippubblikat fil-Gazzetta- (a) jiddikkjara kull gżira jew area f’Malta li tkun infestata jew li jkun hemm xi suspett li tkunhekk infestata, minn xi organiżmu li jagħmel il-ħsara, bħala żona infestata; (b) jiddikkjara xiart jew fond li huwa infestat jew li jkun hemm suspett li jkun infestat b’xi organiżmu li jagħmel il-ħsara, li jkun taħt kwarantina; (ċ) jippreskrivi miżuri sabiex isir trattament jew disponiment ta’ xi materjal veġetali, organiżmi li jagħmlu l-ħsara, ħamrija jew materjal tal-ippakkjar u metodi ta’ trattament ta’ xi mezz ta’ ġarr kemm jekk ikunu infestati kif ukoll jekk ma jkunux infestati, sabiex jiġi limitat it-tifrix tal-organiżmu li jagħmel il-ħsara; (d) jippreskrivi l-perjodu li fih ma jkunx jista’ jsir it-tħawwil jew tħawwil mill-ġdid f’żona jew f’parti minn żona infestata jew f’xi post taħt kwarantina. 22. Jekk id-Direttur ikun sodisfat tilli organiżmu li jagħmel il-ħsara, li għandu jiġi notifikat, jkun preżenti f’xi post, id-Direttur jista’ jordna illi jiġi mogħti avviż bil-miktub lis-sid jew lil minjokkupa dak il-fondu, jekk jidhirlu li jkun meħtieġ għall-għanijiet ta’ dan l-Att, li s-sid jew lil min ikun jokkupa l-artijiet jew fondi fil-viċinanza, li fih jordna lil kull wieħed minnhom, fi żmien speċifikat fl-avviż, biex jieħdu l-miżuri, huma liema huma, fuq il-fondi tagħhom lid-Direttur jikkonsidra xierqa biex tinqered, titrażżan jew tirrestrinġi l-firxa tal-organiżmu li jagħmel il-ħsara li għandu jiġi notifikat. 23. Ksur. Fil-każ li s-sid tal-post jew minjoqgħod fih jonqos milli jħares xi termini tal-avviż maħruġ skont l-artikoli 17 jew 18, jew ma jkunx jista’ jħares, fiż-żmien stipulat, dawk i-termini u javża b’dan li d-Direttur, id-Direttur jista’ jawtorizza lis-Servizz tal-Ħarsien tal-Pjanti biex jidħol fuq l-art jew fil-fondi inkwistjoni u jieħu kwalunkwe miżuri li jkunu xierqa biex jiġu esegwiti il-ħtiġiet tal-avviż. 24. Reviżjonijiet regolari. Id-Direttur għandu jirrevedi b’mod regolari is-sitwazzjoni fir-rigward ta’ xi art li tkun tqiegħdet taħt kwarantina u, meta jkun sodisfat tilli l-organiżmu partikolari li jagħmel il-ħsara jkun ġie eradikat jew jekk wara li jkunu ġew ikkunsidrati ċ-ċirkostanzi kollha relevanti ma jkunx xieraq illi jkomplu jinżammu r-restrizzjonijiet tal-kwarantina fir-rigward tal-art jew parti minnha li tkun taħt kwarantina, id-Direttur għandu, permezz ta’ avviż ippubblikat fil-Gazzetta u b’avviżimwassal lil dawk is-sidien jew okkupanti kollha ta’ dik l-art, jiddikkjara illi minn dik id-data speċifikata kull art identifikata fl-avviż ma għandhiex tibqa’ aktar taħt kwarantina. 25. Kumpens. (1) Mingħajr ħsara għad-disposizzjonijiet tas-subartikolu (2), fejn xi materjal veġetali jew xi materjal ieħor ikun meqrud jew danneġġjat b’xi miżuri li jkunu ttieħdu biex tinqered, titrażżan jew tiġi limitata l-firxa ta’ xi organiżmu li jagħmel il-ħsara li għandu jiġi notifikat, il-Ministru jista’ jikkompensa lis-sid tal-materjal veġetali jew xi oġġett meqrud jew danneġġat minn flejjes ivvutati għal dak il-għan mill-Kamra tad-Deputati. (2) Il-Ministru ma għandux ikollu l-obbliġu li jikkompensa lil xi persuna li tkun sofriet xi telf bħala riżultat ta’ xi azzjoni awtorizzata skont dan l-Att jekk din l-azzjoni tkun ittieħdet biex jinstab ri medju għal sitwazzjoni ikkawżata b’mod totali jew parzjali bħala riżultat ta’ negliġenza, nuqqas ta’ konformità ma’ xi istruzzjonijiet legali jew kontravenzjoni ta’ dan l-Att, minn dik il-persuna. (3) Il-Ministru għandu, fuq il-parir tal-Bord, jiddetermina l-ammont ta’ kumpens li għandu jitħallas fiċ-ċirkostanzi tal-każ u jista, b’avviż ippubblikat fil-Gazzetta, jippreskrivi l-proċeduri li għandhom jiġu segwiti sabiex jintalab kumpens. (4) Kull persuna li titlob kumpens għal qbid jew qerda taħt dan l-Att ta’ xi ħaġa li ma kenitx infestata b’organiżmi li jagħmlu l-ħsara jew jagħmlu xideni taħt xi forma oħra lill-pjanti jew organiżmu li jagħmel il-ġid lill-pjanti li tħoss li tkun sofrietxi nuqqas b’deċiżjoni tal-Ministru skontsubartikolu (3) tista’, tagħmel rikors lill-Qorti Ċivili ta’ ġurizdizzjoni kompetenti sabiex jiġi determinat l-interess ta’ min jagħmel it-talba fil-propjetà jew xi dritt fuq il-propjetà, l-ammont ta’ kumpens li għandu jiġi imħallas u biex tirċievi l-ħlas u jkollha d-dritt li tappella quddiem il-Qorti tal-Appell kontra kull deċiżjoni. Taqsima VI Infurzar 26. (1) Il-Ministru għandu jaħtar spetturi biex jinfurzaw id-disposizzjonijiet ta’ dan l-Att u l-Ministru għandu jiżgura illi dawn jirċievu taħriġ tekniku adegwat sabiex jkunu jistgħu jaqdu dmirijiethom kif imiss. (2) Il-Ministru jista’, bil-parir tad-Direttur, jinnomina uffiċċjali pubbliċi tad-Dipartiment biex ikunu spetturi temporanji biex jinfurzaw id-disposizzjonijiet ta’ dan l-Att, flimkien mal-ispetturi maħtura skont is-subartikolu (1) u għandu jiżgura illi dawn jirċievu taħriġ tekniku adegwat sabiex jkunu jistgħu jaqdu dmirijiethom kif imiss. 27. Għajnuna mill-Korp tal-Pulizija. Sostitwit: V.2011.42. Bil-għan li jiġu infurzati d-disposizzjonijiet ta’ dan l-Att, id-Direttur jista’ jitlob l-għajnuna tal-membri tal-Korp tal-Pulizija jew ta’ xi uffiċjal awtorizzat, u d-disposizzjonijiet tal-artikolu 10 għandhom japplikaw għal kull ħaġa maqbuda fl-eżekuzzjoni ta’ dawk is-setgħat. 28. Qbid. Kull spettur jew persuna awtorizzata li jordna li xi ħaġa tkun maqbuda, miżmuma, ittrattata, imneħħija jew meqruda, għandu malajr kemm jista’ jkun, jinnotifika lis-sid jew lill-persuna li jkollha taħt idejha l-pussess, il-kura jew il-kontroll tal-oġġett, bil-passi kollha li jkunu ttieħdu u r-raġunijiet ta’ din l-azzjoni. Jekk, f’ċirkostanzi speċjali, il-qbid ma jkunx sar fil-preżenza ta’ din il-persuna, din għandha tiġi mgħarrfa bil-miktub b’dak il-mod li l-Ministru jista’ jippreskrivi minn żmien għal żmien. Taqsima VII Reati, Pieni u Proċeduri 29. Reati. Kull persuna li, kemm personalment jew permezz ta’ impjegat jew aġent- (a) tk abbar, ikollha fil-pussess tagħha, tbiegħ, toffri għall-bejgħ, iġġorr jew tqassam b’xi mod- (i) xi materjal veġetali, organiżmu li jagħmel il-ħsara, ħamrija, organiżmu li jagħmel il-ġid, materjal tal-ippakkjar li hi tkun taf li ġie importat f’Malta bi ksur tad-disposizzjonijiet ta’ dan l-Att; jew (ii) xi ħaġa infestata b’organiżmu li jagħmel il-ħsara, li jaqa’ taħt il-kontroll ta’ dan l-Att jew suġġett għal xi avviż maħruġ skont l-artikoli 17 jew 18; (b) litattakka, tirreżisti, thedded jew tfixkel volontarjament lil xi spettur jew uffiċċjal i nkarigat waqt li jkun qed jaqdil-funzjonijiet tiegħu skont dan l-Att; (ċ) li tirrifjuta jew li tittraskura li tobdi xi ordni jew direttiva magħmula b’mod legali jew mogħtija taħt dan l-Att; (d) li, mingħajr l-ebda skuża raġonevoli, tonqos li twieġeb għal xi mistoqsija li tkun saritilha minn xi spettur jew uffiċċjal awtorizzat jew li tipproduċi xi ħaġa li għandha tiġi prodotta skont dan l-Att; (e) li tonqos milli tħalli li jsirxi tfittix jew spezzjoni skont dan l-Att; (f) li ma tħallix jew li tittanta li ma tħallix lil xi persuna oħra li tħares l-ordnijiet jew direttivi, milli twieġeb mistoqsijiet, li ma tipproduċixxi ħaġa jew li ma tħallix li jsiru tfittxijiet jew spezzjonijiet skont dan l-Att; (g) li xjentement jew bi traskuraġni tipprovdi tagħrif li jkun falz f’materja partikolari, bl-iskopilli takkwista permess jew ċertifikat jew għat-tħaris intenzjonat tal-ħtiġiet ta’ dan l-Att; (h) li tibdel, tiffalsifika bi kwalunkwe mod, tħassar jew teqred xi dokument mogħti lil jew maħruġ mid-Direttur skont dan l-Att; (i) li tikser xi waħda mid-disposizzjonijiet ta’ dan l-Att jew ta’ xi regolamenti magħmulin taħt u, tkun ħatja ta’ reat taħt dan l-Att. 29A. Pieni amministrattivi. Miżjud: V.2011.43. Meta d-Direttur jkollu tabilħaqq għaliex jifhemli- (a) jkun sar xireat kontra dan l-Att minn xi persuna; u (b) filwaqt li jqis il-kondotta preċedenti tal-persuna inkwistjoni, ikun iktar xieraq li tingħata piena taħt dan l-artikolu, huwa jista’ jara dik il-persuna tiġi notifikata b’avviż bil-miktub skont ma hemm fis-subartikolu (2) fl-għamla xierqa. (2) Avviż taħt is-subartikolu (1) għandu jispeċifika - (a) d-data u x-xorta tar-reat; (b) sunt tal-fatti li fuqhom tkun imsejsa l-allegazzjoni li jkunsarreat (li jkun sunt suffiċjenti biex b’mod kompletu ġust jgħarraf lill-persuna bl-allegazzjoni kontrih); (ċ) kull ħaġa oħra (li ma tkunx dwar xi sejbien ta’ ħtija preċedenti) lid-Direttur jikkunsidra rilevanti biex tkun tista’ tingħata piena; u (d) l-ammont ta’ piena dovut, u meta l-piena dovuta tkun tiddependi fuq xi sejbien ta’ ħtija preċedenti, d-data ta’ dak is-sejbien ta’ ħtija, u dan it-tagħrif għandu jkun kontrofirmat fuq dikjarazzjoni li ssemmid-disposizzjonijiet ta’ dan l-artikolu. (3) Kull min jiġi notifikat b’avviż taħt is-subartikolu (1) jista’, fi żmien tletinġurnata minn dik in-notifika, b’avviż bil-miktub f’għamla xierqa li jiġi notifikat li d-Direttur, jitlob li l-proċeduri għar-rigward tar-reat allegat isiru quddiem il-Qorti, f’liema każ għandhom japplikaw id-disposizzjonijiet li ġejjin: (a) ma jittieħdu ebda proċeduri oħra taħt dan l-artikolu mid-Direttur; u (b) ebda ħaġa f’dan l-artikolu m’għandha tiftiehem bħala li tipprevjeni l-istituzzjoni ta’ proċeduri għar-rigward tar-reatallegat jew tas-sejbien ta’ ħtija tal-persuna għar-reat mill-Qorti jew l-impożizzjoni ta’ xi piena jew konfiska taħt dan l-Att meta persuna tinsabhekk ħatja. (4) Kull min ikun ingħatal u avviż taħt is-subartikolu (1) u ma jkunx irid li l-proċeduri għar-rigward tar-reat allegat isiru quddiem il-Qorti jista’ b’avviż bil-miktub li jiġi notifikat li d-Dirett u r- (a) jħallas l-ammont tal-penali lid-Direttur fi żmien tletinġurnata wara li jkun ġie lilu notifikat l-avviż tal-penali jew wara kull perjodu sussegwenti hekk kif id-Direttur jista’ jispeċifika. (5) Meta taħt dan l-artikolu persuna tammettireat, id-Direttur jwaħħal lil dikil persuna piena ta’ flus għar-rigward tar-reat li tkun tammonta għal wieħed minn tlieta tal-ogħla piena li dik il-persuna kienet kieku teħel li kienet insabet ħatja tar-reat mill-Qorti. (6) Kap. 12. Kap. 12. Il-penali imposta taħt is-subartikolu (5) tkun dovuta bħala dejn ċivi li eżegwibbli mill-Qorti ta’ ġurisdizzjoni ċivili kompetenti favur il-Gvern u d-dikjarazzjoni mill-persuna li tkun weħlet il-penali li tkun tammetti l-akkuża għandha tikkostitwixxi titolu eżekuttiv għall-finijiet tal-artikolu 253 tal-Kodiċi ta’ Organizazzjoni u Proċedura Ċivili bl-istess mod bħal li kieku kienet sentenza tal-Qorti ta’ ġurisdizzjoni ċivili kompetenti. (7) Minkejja kull disposizzjoni oħra ta’ dan l-Att jew ta’ kull liġi oħra, meta tkun saret l-ammissjoni ta’ reat taħt dan l-artikolu, ma tista’ ssir ebda akkuża għar-rigward ta’ dak ir-reat kontra min ikun għamel dik l-ammissjoni. (8) Meta persuna li lilha jkun ġie notifikat a vviż taħt is-subartikolu (1) ma tammettix ir-reat fi żmien tletin ġurnata wara li tkun ġiet notifikata bl-avviż, id-Direttur għandu jibda proċeduri jew jara li jinbdew proċeduri quddiem il-Qorti għar-rigward tar-reat allegat. 30. Pieni. Emendat: A.L.426 tal-2007; V.2011.44. (1) Kull persuna li tikser id-disposizzjonijiet ta’ dan l-Att jew ta’ xi regolamenti magħmulin taħt u, meta tinsab ħatja- (a) fuq l-ewwel kundanna, teħel multa ta’ mhux inqas minn mitejn euro (€ 200) iżda mhux aktar minn elfejn euro (€ 2,000); (b) mat-tieni kundanna jew kundanna sussegwenti, teħel multa ta’ mhux inqas minn elfeuro (€ 1,000) iżda mhux aktar minn għoxrin elf euro (€ 20,000), jew priġunerija għal perijodu ta’ mhux iżjed minn sena, jew dik il-multa u l-priġunerija flimkien. (2) Meta persuna tkun instabetħatja ta’ xireat skont dan l-Att, il-Qorti tista’ b’żjieda ta’ xi piena li tkun imponiet- (a) t ordna illi kull dħul jew qligħ mill-bejgħ tal-korp tar-reat jiġu maqbudin; (b) timponi multa addizzjonali ekwivalenti għall-benefiċċju ekonomiku stmat li l-persuna ħatja tkun akkwistat mill-għemil tar-reat jew li setgħet akkwistat kieku r-reat baqa’ mistur; u, jew (ċ) tħassar kull permess mogħti skont dan l-Att u ma tħallix li l-persuna li tkun instabet ħatja milli jkollha permess simili għal perjodu ta’ mhux aktar minn tliet snin. 31. Reati skedati. Kap. 291. Il-Ministru responsabbli għall-Ġustizzja jista’ permezz ta’ regolamenti jippreskrivi illi ċerti reati taħt dan l-Att ikunu offiziskedati għall-iskopijiet tal-Att dwar il-Kummissarji għall-Ġustizzja u li jistgħu jinstemgħu minn Kummissarju għall-Ġustizzja bħala ksur tal-li [i. Taqsima VIII Mixxellanji 32. Setgħa għall-għemil ta’ regolamenti. Emendat: V.2011.45. (1) Il-Ministru jista’ jagħmel regolamenti, b’mod ġenerali biex jingħata effett lil kull waħda mid-disposizzjonijiet ta’ dan l-Att, u b’mod partikolari, jista’ jagħmel regolamenti għall-għanijiet kollha li ġejjin jew għal xi wieħed minnhom: (a) biex jipprojbixxi jew jirrestrinġi l-introduzzjoni f’Malta ta’ xi materjal veġetali li x’aktarx jdaħħal f’Malta xi organiżmu li jagħmel il-ħsara, kemm jekk ikun diġà preżenti f’Malta kif ukoll jekk ma jkunx, jew li jkollu karatteristiċi noċivi jew mhux mixtieqa jew li jkun jappartjeni għal xirazza mhux mixtieqa; (b) biex jipprojbixxi jew jirrestrinġi f’Malta ta’ - (i) xi ħamrija, materjal tal-ippakkjar jew xi ħaġa oħra speċifikata fir-regolamenti li x’aktarx iddaħħal f’Malta xi organiżmu li jagħmel il-ħsara kemm jekk ikun diġà preżenti f’Malta kif ukoll jekk ma jkunx, jew; (ii) xi organiżmu li jista’ jagħmel il-ħsara jew xi organiżmu lihu jew li jkun allegat li jkun organiżmu li jagħmel il-ġid; (ċ) biex jaħtar postijiet ta’ dħul ustazzjonijiet tal-kwarantina; (d) biex jippreskrivi l-proċeduri li għandhom jiġu segwiti minn xi spettur jew minn persuna oħra fl-eżerċizzju tas-setgħat jew fit-tħaddim tad-dmirijiet skont dan l-Att; (e) biex jippreskrivi l-proċeduri li għandhom jiġu addottati għat-trattament ta’ xi materjali importati regolati b’dan l-Att u tal-mezzi ta’ ġarr li jġibuhom f’Malta biex jimpedixxi jew jikkontrolla d-dħul f’Malta ta’ organiżmi li jagħmlu l-ħsara; (f) biex jipprovdi għall-kontroll u l-kura ta’ materjal veġetali miżmum jew imkabbar b’mod iżolat jew f’kundizzjonijiet ta’ kwarantina kemm jekk ikun fistazzjonijiet ta’ kwarantina jew x’imkien ieħor; (g) biex jitlob il-provvista u l-manutenzjoni ta’ dawk il-faċilitajiet skont kif ikun raġonevolment preskritt; (h) biex jipprovdi għall-ispezzjonar ta’ materjal veġetali domestiku, ħamrija jew materjal tal-ippakkjar għall-esportazzjoni u biex jinħargu ċ-ċertifikati fitosanitarji u passaporti tal-pjanti; (i) biex jippromwovi l-koordinazzjoni u l-kooperazzjoni bejn id-Dipartimenti tal-Gvern u terzi persuni sabiex jiġu implimentati u infurzat id-disposizzjonijiet ta’ dan l-Att; (j) biex jiġu spezzjonati pjanti fi stadju ta’ tkabbir, artijiet jew fondi oħra, u materjal veġetali, inkluż materjal veġetali maħżun jew qiegħed jingarr, sabiex tiġi aċċertata l-preżenza jew l-assenza ta’ organiżmi li jagħmlu l-ħsara; (k) biex jimponi u jiddetermina d-drittijiet ta’ ħlas jew paġamenti oħra li għandhom x’jaqsmu ma’ xi permess jew ċertifikat meħtieġ skont dan l-Att; (l) biex jippreskrivi l-formoli li għandhom jiġu wżati għall-għanijiet ta’ dan l-Att; (m) biex joħroġ, jissospendi jew iħassar permessi u ċertifikati li hemm maħsub għalihom skont dan l-Att; (n) biex iwettaq, jikkoordina u jinkoraġġixxi r-riċerka fil-qasam tal-ħarsien tal-pjanti; (o) biex jippromwovi kuxjenza pubblika dwar l-organiżmi li jagħmlu l-ħsara u kif għandha ssir il-prevenzjoni kontrihom, kif għandhom jiġu eradikati u kkontrollati inkluż l-użu ta’ organiżmi li jagħmlu l-ġid. (p) biex jingħaqad ma’ awtoritajiet kompetenti f’pajjiżi oħra għal dawk il-materji li għandhom x’jaqsmu mal-ħarsien tal-pjanti; (q) biex jitwettqu r-responsabbilitajiet tal-Gvern skont il-Konvenzjoni u konvenzjonijiet internazzjonali oħra li għandhom x’jaqsmu mal-ħarsien tal-pjanti; (r) biex jippreskrivi l-pieni li għandhom jingħataw għal offizi li jsiru taħt dan l-Att; (s) biex jistabbilixxi regoli biex jiġu mwaqqfażoni protetti u regoli għaċ-ċaqliq ta’ ċerti pjanti, prodotti veġetali jew oġġetti oħra minn żona protetta, u għaċ-ċaqliq ta’ dawn l-affarijiet li joriġinaw minn jew li jiġu trasportati f’dawn iż-żoni protetti; (t) biex jirrikonoxxi pajjiżi u, jew, żoni bħala li jkunu ħielsa minn jew esposti għal organiżmi li jagħmlu l-ħsara u mardiet partikolari; u (u) biex jistabbilixxi laboratorju nazzjonali għas-saħħa tal-pjanti u jirregola l-analiżi tal-laboratorju nazzjonali għas-saħħa tal-pjanti. (2) Regolamenti jew ordnijiet magħmulin taħt kull waħda mid-disposizzjonijiet taħt dan l-Att jistgħu isiru bl-ilsien Ingliż biss. 33. Ksur ta’ dan l-Att. (1) Kull persuna li tinstab ħatja ta’ reat skont dan l-Att għandha, wara rikors mid-Direttur wara s-sentenza tiġi ordnata mill-Qorti biex tħallas lura lid-Direttur l-ispejjeż li jkunu ntefqu mid-Direttur, jew minn spettur jew uffiċjal ieħor awtorizzat, bħala riżultat tal-aġir ta’ dik il-persuna bi ksur ta’ xi ordni jew direttiva magħmula jew mogħtija legalment skont dan l-Att. (2) Kap. 12. Kap. 12. Ma jkun hemm ebda appell minn deċiżjoni tal-Qorti mogħtija skont is-subartikolu (1). Kull somma mogħtija bħal a ħlas lura permezz ta’ deċiżjoni bħal din tkun tista’ tiġi miġbura bħala dejn ċivili, u dik id-deċiżjoni tkun titolu eż ekuttiv bl-istess bħal li kieku kienet inkluża fost it-titolu eżekuttivi msemmija fl-artikolu 253 tal-Kodiċi ta’ Organizzazzjoni u Proċedura Ċivili. (3) Kap. 12. Kap. 12. Bla ħsara għad-disposizzjonijiet tas-subartikolu), is-sidu l-importatur ta’ kull materjal veġetali, organiżmu li jagħmel il-ħsara, organiżmu li jagħmel il-ġid, ħamrija jew materjal tal-ippakkjar li jsir disponiment minnu jew jiġi trattat mis-Servizz tal-Protezzjoni tal-Pjanti jew minn xi persuna oħra awtorizzata skont dan l-Att ikunu responsabbli insolidum biex iħallsu lura lill-Gvern l-ispejjeż għad-disponiment jew trattament, liema spejjeż ikunu jistgħu jinġabru bil-mod provdut fl-artikoli 466 u 467 tal-Kodiċi ta’ Organizzazzjoni u Proċedura Ċivili. 34. Ir-Regolamenti tal-1998 dwar Drittijiet li jitħallsu fil-Protezzjoni ta’ Pjanti, magħmulin taħt l-Att dwar l-Agrikoltura (Protezzjoni tal-Pjanti), revokat b’dan l-Att, għandhom jibqgħu jseħħu bħal li kieku saru taħt id-disposizzjonijiet ta’ dan l-Att, u jistgħu jiġu emendati u revokati skont hekk.